Работен материал за второ гласуване

З А К О Н

За изменение на Закона за здравното осигуряване

Комисията подкрепя/не подкрепя/ подкрепя по принцип предложението на вносителя за заглавие на законопроекта

Предложение на народен представител Борислав Китов:

Наименованието на законопроекта да се измени така:
	“Законопроект за изменение и допълнение на Закона за здравното осигуряване”
Комисията подкрепя/не подкрепя/ подкрепя по принцип предложението

Действащ текст:
Чл. 33.  Задължително осигурени в Националната здравноосигурителна каса са:
	1.  всички български граждани, които не са граждани и на друга държава;
	2.  българските граждани, които са граждани и на друга държава и постоянно живеят на територията на Република България;
	3.  чуждите граждани или лицата без гражданство, на които е разрешено дългосрочно пребиваване в Република България, освен ако е предвидено друго в международен договор, по който Република България е страна;
	4.  (доп. - ДВ, бр. 54 от 2002 г.) лицата с предоставен статут на бежанец, хуманитарен статут или с предоставено право на убежище.

§ 1. В чл.33 се създава нова т.5 със следното съдържание:
“5. чуждестранни студенти и докторанти, приети за обучение във висши училища и научни организации у нас по актове на Министерския съвет или по междуправителствени спогодби за образователен, научен и културен обмен”.
Комисията подкрепя/не подкрепя/ подкрепя по принцип предложението на вносителя

Предложение на народен представител Борислав Китов:
В чл. 33 се правят следните изменения и допълнения:
1. В  т. 3 думата “дългосрочно” се заменя с “постоянно”.
2. Създава се т.5:
“5. чуждестранните студенти, докторанти и специализанти, приети за обучение във висши училища и научни организации у нас по реда на постановленията на Министерски съвет  №  103/1993г. и № 228/1997г.”
Комисията подкрепя/не подкрепя/ подкрепя по принцип предложението

Действащ текст:
Чл. 34.  (1) Задължението за осигуряване възниква:
	1.  за всички български граждани - от влизането на закона в сила, а за новородените - от датата на раждането;
	2.  (изм. - ДВ, бр. 107 от 2002 г.) по чл. 33, т. 3 - от датата на получаването на разрешение за постоянно пребиваване;
	3.  (изм. - ДВ, бр. 54 от 2002 г.) по чл. 33, т. 4 - от датата на откриването на производство за предоставяне статут на бежанец или право на убежище.
	(2) Правата на осигурените по чл. 33 възникват:
	1.  за новородените - от датата на раждането;
	2.  (нова - ДВ, бр. 54 от 2002 г.) за лицата по чл. 33, т. 4 - от датата на откриване на производство за предоставяне статут на бежанец или право на убежище;
	3.  (предишна т. 2 - ДВ, бр. 54 от 2002 г.) за всички останали - от датата на заплащането на здравноосигурителната вноска.
	(3) Правата на осигурения са лични и не могат да бъдат преотстъпвани (прехвърляни).

§ 2. В чл.34 се създава нова т.4:
“4. от датата на записване в съответното висше училище или научна организация”.
Комисията подкрепя/не подкрепя/ подкрепя по принцип предложението на вносителя

Предложение на народен представител Борислав Китов:
В чл. 34 се правят следните допълнения:
1.  В ал. 1 се създава т.4:
“4. по чл. 33 т. 5 - от датата на записването в съответното висше училище или научна организация”.
2.  В ал. 2 :
а) се създава нова т.3:
“3. за лицата по чл. 33 т. 5 - от датата на записването в съответното висше училище или научна организация”;
б) досегашната т.3 става съответно  т. 4.
Комисията подкрепя/не подкрепя/ подкрепя по принцип предложението

Действащ текст:
Чл. 40.  (Изм. - ДВ, бр. 110 от 1999 г., доп., бр. 64 от 2002 г., изм., бр. 1 от 2002 г., доп., бр. 74 от 2002 г., изм., бр. 107 от 2002 г., бр. 119 от 2002 г., в сила от 1.01.2003 г.) (1) Здравноосигурителната вноска на осигуреното лице, определена по реда на чл. 29, ал. 3, се определя върху доход и се внася, както следва:
	1.  (доп. - ДВ, бр. 111 от 2004 г.) за лицата, получаващи доходи от трудови, служебни правоотношения или правоотношения, възникнали на основание специални закони, работещи по договори за управление и контрол на търговски дружества, лицата по чл. 4, ал. 1, т. 8 от Кодекса за социално осигуряване и членовете на кооперации, получаващи възнаграждение от кооперацията - доходът, върху който се внасят вноски за държавното обществено осигуряване, определен съгласно Кодекса за социално осигуряване;  вноската се внася от работодателя или ведомството и от осигурения в съотношение:
	- 2000 - 2001 г. - 80:20;
	- 2002 - 2004 г. - 75:25;
	- 2005 г. - 70:30;
	- 2006 г. - 65:35;
	- 2007 г. - 60:40;
	- 2008 г. - 55:45;
	- 2009 г. и следващите години - 50:50:
	а) осигурителните вноски са изцяло за сметка на работодателя или ведомството, когато това е предвидено в закон;
	б) (изм. - ДВ, бр. 49 от 2004 г., в сила от 1.01.2005 г.) за лицата в неплатен отпуск, които не подлежат на осигуряване на друго основание, вноската се определя върху половината от минималния месечен размер на осигурителния доход за самоосигуряващите се лица, определен със Закона за бюджета на държавното обществено осигуряване;  вноската е изцяло за сметка на осигуреното лице - когато неплатеният отпуск е по негово желание, и за сметка на работодателя - когато неплатеният отпуск е за отглеждане на дете или поради производствена необходимост и престой;  вноската се внася чрез съответното предприятие или организация до края на месеца, следващ този, за който се отнася;
	в) работодателят или ведомството внася вноските едновременно с изплащането на възнагражденията, включително и за авансови плащания; частта от осигурителните вноски, която е за сметка на осигурените лица, се внася при изплащане на възнагражденията им и не се удържа от авансовите плащания, освен в случаите, когато за съответния месец е изплатен само аванс;
	г) (нова - ДВ, бр. 50 от 2003 г.) вноските за граждани, които изпълняват мирновременна алтернативна служба, се внасят от работодателя и са за негова сметка;
	2.  (изм. - ДВ, бр. 49 от 2004 г., в сила от 1.01.2005 г.) едноличният търговец, физическото лице, образувало ЕООД, съдружниците в търговски дружества и лицата, регистрирани като упражняващи свободна професия и/или занаятчийска дейност, се осигуряват върху месечен доход, който не може да бъде по-малък от минималния размер на осигурителния доход за тези самоосигуряващи се лица, определен със Закона за бюджета на държавното обществено осигуряване, и годишно върху доходите от дейността и доходите по т. 3, съгласно справката към данъчната декларация по реда на чл. 6, ал. 8 от Кодекса за социално осигуряване; регистрираните земеделски производители и тютюнопроизводители се осигуряват върху осигурителни доходи, определени с Кодекса за социално осигуряване; регистрираните земеделски производители и тютюнопроизводители, произвеждащи непреработена растителна и/или животинска продукция, не определят окончателен размер на осигурителния доход за тази дейност;
	3.  (изм. - ДВ, бр. 111 от 2004 г., в сила от 1.01.2005 г.) за лицата, работещи без трудово правоотношение:
	а) ако не се осигуряват по реда на т. 1 и 2 и получават възнаграждение, равно или по-голямо от минималната работна заплата за страната, върху облагаемия доход, след намаляването му с нормативно признатите разходи; когато е получено възнаграждение под минималната работна заплата за страната, след намаляването му с нормативно признатите разходи, осигуряването се извършва по реда на ал. 4;
	б) ако са осигурени по реда на т. 1, осигурителните вноски се внасят върху облагаемия доход, след намаляването му с нормативно признатите разходи, независимо от размера на полученото възнаграждение;
	в) осигурителните вноски се внасят в съотношението по т. 1 от възложителя до 10-о число на месеца, следващ този, за който се отнасят;
	4.  за пенсионерите - размерът на пенсията или сборът от пенсии, без добавките към тях; вноските са за сметка на републиканския бюджет и се внасят до 10-о число на месеца, следващ този, за който се отнасят;
	5.  за лицата, получаващи обезщетения за временна неработоспособност поради болест, бременност и раждане и за отглеждане на дете - размерът на обезщетението; вноските са за сметка на работодателя или ведомството и са равни на дължимата от него част от вноската, като се внасят при изплащане на обезщетенията; в същия размер е осигурителната вноска за лицата, които се осигуряват само за своя сметка, като вноските се внасят до 10-о число на месеца, следващ този, за който се отнасят;
	6.  за лицата, получаващи доходи на различни основания, посочени в т. 1, 2, 3, 4 и 5, вноските се внасят върху сбора от осигурителните доходи и в предвидените за тях срокове по реда, определен в чл. 6, ал. 10 от Кодекса за социално осигуряване;
	7.  (изм. - ДВ, бр. 111 от 2004 г.) за служителите на Българската православна църква и други признати по нормативноустановен ред вероизповедания, които не получават възнаграждения за извършвана дейност - минималният осигурителен доход за самоосигуряващите се лица, определен със Закона за бюджета на държавното обществено осигуряване; вноските се внасят до 10-о число на месеца, следващ този, за който се отнасят, от централното ръководство на съответното вероизповедание;
	8.  за лицата, получаващи обезщетение за безработица - размерът на изплатеното обезщетение; вноските са за сметка на фонд "Безработица" и се внасят до 10-о число на месеца, следващ този, за който се отнасят.
	(2) Осигуряват се за сметка на републиканския бюджет, освен ако не са осигурени по реда на ал. 1:
	1.  (доп. - ДВ, бр. 119 от 2002 г.) лицата до 18-годишна възраст и след навършване на тази възраст, ако учат редовно - до завършване на средно образование;
	2.  студентите - редовно обучение във висши училища до навършване на 26-годишна възраст, и докторантите на редовно обучение по държавна поръчка;
	3.  военнослужещите на наборна служба;
	4.  (доп. - ДВ, бр. 119 от 2002 г., изм., бр. 111 от 2004 г., в сила от 1.01.2005 г.) гражданите, които отговарят на условията за получаване на месечни социални помощи и целеви помощи за отопление по реда на Закона за социално подпомагане, ако не са осигурени на друго основание, както и настанените в специализирани институции за социални услуги;
	5.  задържаните под стража или лишените от свобода;
	6.  лицата в производство за предоставяне на статут на бежанец или право на убежище;
	7.  ветераните от войните и военноинвалидите; инвалидите, пострадали при или по повод на отбраната на страната, по време на наборна военна служба, при природни бедствия и аварии; пострадалите при изпълнение на служебния си дълг служители на Министерството на вътрешните работи и държавните служители;
	8.  родителите, осиновителите или съпрузите, които полагат грижи за инвалиди със загубена работоспособност над 90 на сто, които постоянно се нуждаят от чужда помощ;
	9.  (нова - ДВ, бр. 111 от 2004 г.) съпрузите на кадровите военнослужещи, участващи в международни операции и мисии - за периода на мисията, а за лицата, получаващи обезщетения по чл. 233 от Закона за отбраната и въоръжените сили на Република България - за периода на получаване на обезщетението.
	(3) (Изм. - ДВ, бр. 111 от 2004 г.) За всяко от лицата по ал. 2, т. 1 осигурителната вноска е в размер 0,5 на сто от минималния осигурителен доход за самоосигуряващите се лица.  За всяко от лицата по ал. 2, т. 2 - 9 осигурителната вноска се внася в размера, определен със Закона за бюджета на НЗОК върху половината от минималния осигурителен доход за самоосигуряващите се лица.
	(4) (Доп. - ДВ, бр. 49 от 2004 г., в сила от 1.01.2005 г.) Лицата, които не подлежат на осигуряване по ал. 1 и 2, се осигуряват върху осигурителен доход не по-малък от половината от минималния размер на осигурителния доход за самоосигуряващи се лица, определен със Закона за бюджета на държавното обществено осигуряване.  Вноските се внасят до 10-о число на месеца, следващ този, за който се отнасят.  Тези лица извършват годишно изравняване на осигурителния доход съгласно данните от данъчната декларация.
	(5) Максималният размер на месечния доход, върху който се изчислява здравноосигурителната вноска, е максималният доход, определен със Закона за бюджета на държавното обществено осигуряване.
	(6) За лицата по ал. 1, т. 6 вноските се внасят върху сбора от осигурителните доходи по реда, предвиден за съответния вид доход, но върху не повече от максималния размер на осигурителния доход, определен със Закона за бюджета на държавното обществено осигуряване.

§ 3. В чл.40, ал.2 се създава нова т.10 със следното съдържание:
“10. чуждестранни студенти и докторанти, приети за обучение във висши училища и научни организации у нас по актове на Министерския съвет или по междуправителствени спогодби за образователен, научен и културен обмен”.
Комисията подкрепя/не подкрепя/ подкрепя по принцип предложението на вносителя

Предложение на народен представител Борислав Китов:
В чл. 40 се правят следните изменения и допълнения:
1. В ал.2:
а) създава се нова т.3:
“3. чуждестранните студенти - редовно обучение до навършване на 26-годишна възраст и докторантите и специализантите на редовно обучение, приети във висши училища и научни организации у нас по реда на постановленията на Министерски съвет                   №  103/1993г. и № 228/1997г”
б) досегашните точки 3,4,5,6,7,8,9 стават съответно 4,5,6,7,8,9,10.
2.  В ал.3 думите “по ал. 2, т. 2-9” се заменят с“по ал. 2, т. 2-10”.
Комисията подкрепя/не подкрепя/ подкрепя по принцип предложението

Предложение на народен представител Борислав Китов:
Създават се Преходни и заключителни разпоредби

Действащ текст от Закона за здравето
Чл. 81.  (1) Всеки български гражданин има право на достъпна медицинска помощ при условията и по реда на този закон и на Закона за здравното осигуряване.
	(2) Правото на достъпна медицинска помощ се осъществява при прилагане на следните принципи:
	1.  своевременност, достатъчност и качество на медицинската помощ;
	2.  равнопоставеност при оказване на медицинската помощ с приоритет за деца, бременни и майки на деца до 1 година;
	3.  сътрудничество, последователност и координираност на дейностите между лечебните заведения;
	4.  зачитане правата на пациента.
	(3) Условията и редът за осъществяване правото на достъп до медицинска помощ по ал. 1 се определят с наредба на Министерския съвет.
	Чл. 82.  (1) Извън обхвата на задължителното здравно осигуряване на българските граждани се предоставят медицински услуги, които са свързани със:
	1.  медицинска помощ при спешни състояния;
	2.  стационарна психиатрична помощ;
	3.  осигуряване на кръв и кръвни продукти;
	4.  трансплантация на органи, тъкани и клетки;
	5.  задължително лечение и/или задължителна изолация;
	6.  експертизи за степен на увреждания и трайна неработоспособност;
	7.  заплащане на лечение за заболявания по ред, определен от министъра на здравеопазването;
	8.  медицински транспорт по ред, определен от министъра на здравеопазването.
	(2) Всеки български гражданин ползва:
	1.  ваксини за задължителни имунизации и реимунизации, ваксини по специални показания и при извънредни обстоятелства, специфични серуми, имуноглобулини и други биопродукти, свързани с профилактиката на заразните болести, както и техническите средства за прилагането им;
	2.  пълен обем от противоепидемични дейности;
	3.  достъп до здравни дейности, включени в национални, регионални и общински здравни програми.
	(3) Децата до 16-годишна възраст имат право на медицинска помощ извън обхвата на задължителното здравно осигуряване.
	(4) Децата, настанени в лечебни заведения по чл. 5, ал. 1 от Закона за лечебните заведения, имат право на безплатни медико-социални грижи.
	(5) Дейностите по ал. 1, 2, 3 и 4 се финансират от републиканския бюджет и от общинските бюджети и се ползват при условия и по ред, определени с наредба на министъра на здравеопазването.
	Чл. 83.  (1) Чужденците, на които е разрешено дългосрочно пребиваване в Република България, с изключение на лицата по чл. 24, ал. 1, т. 5, 7, 8, 9, 10, 13, 14 и 16 от Закона за чужденците в Република България, се ползват с медицинска помощ по чл. 81 и 82 наравно с българските граждани.
	(2) Извън случаите по ал. 1 чужденците, които пребивават в Република България, заплащат стойността на оказаната им медицинска помощ по цени, определени от лечебното заведение, при условия и по ред, регламентирани с наредба на министъра на здравеопазването, министъра на външните работи и министъра на правосъдието.
	(3) Чужденците, които пребивават краткосрочно в страната или преминават транзитно през нея, са длъжни да имат сключена здравна осигуровка или застраховка, покриваща разходите за лечение и болничен престой за времето на пребиваване в страната, доколкото друго не е предвидено в международен договор, по който Република България е страна.
	(4) В случаите, при които задължителната застраховка по ал. 3 се сключва при влизане в страната, общите условия, минималната застрахователна сума, минималната застрахователна премия и редът се определят с наредба на Министерския съвет.

§4. В чл. 83 от Закона за здравето (обн., ДВ, бр. 70 от 10.08.2004 г., в сила от 1.01.2005 г., доп., бр. 46 от 3.06.2005 г., изм. и доп., бр. 76 от 20.09.2005 г., в сила от 1.01.2007 г., бр. 85 от 25.10.2005 г., в сила от 25.10.2005 г., изм., бр. 88 от 4.11.2005 г., изм. и доп., бр. 94 от 25.11.2005 г., в сила от 25.11.2005 г., изм., бр. 103 от 23.12.2005 г.) се правят следните изменения и допълнения:
1.Създава се нова ал. 2:
“ (2) чуждестранните студенти, докторанти и специализанти, приети за обучение във висши училища и научни организации у нас по реда на постановления на Министерски съвет  №  103/1993г. и № 228/1997г” се ползват с медицинска помощ по чл. 81 и 82 наравно с българските граждани.”
2. досегашната ал. 2 става ал. 3 и в нея думите “Извън случаите по ал. 1” се заменят с “Извън случаите по ал. 1 и 2”;
3. досегашните ал.3 и 4 стават съответно 4 и 5.
Комисията подкрепя/не подкрепя/ подкрепя по принцип предложението

§5. Правата и задълженията по § 2 възникват от влизането на този закон в сила.
Комисията подкрепя/не подкрепя/ подкрепя по принцип предложението

§6.  Законът влиза  в сила от 1 януари 2007г.
Комисията подкрепя/не подкрепя/ подкрепя по принцип предложението